钦定古今图书集成/理学汇编/文学典/第103卷 > 沈仕
## 钦定古今图书集成/理学汇编/文学典/第103卷 > 沈仕

按《浙江通志》：“仕，字懋学，侍郎锐少子。弱冠有才各。一
夕梦游青门山，念邵平隐于此，叹曰：‘吾其隐乎’？遂弃
去举子业，芒溪野服，自称青门山人。工书画，援笔挥
洒，风神气韵，绝胜颛门。每遇嘉山水或古迹，必慷慨
赋诗以去。嘉靖中，客京师，京师诸贵人前曰：‘窃闻公
子善赋，愿以请仕’。立就数千言，调旨丰腴，一座尽倾。”
明日赠遗累千金，仕即以给贫交，一挥而尽。晚年资
绘画自给，意所不当者，虽贵介重赀不为动。王慎中
序其集行世。七十馀卒。